Plevenon

Plevenon (e galleg: Plévenon, [plevnɔ̃]) a zo ur gumun eus Breizh e departamant Aodoù-an-Arvor, e Pentevr. Emañ ar C'hab Frehel hag ar Roc'h Goueon war dachenn ar gumun. Douaroniezh War an aod emañ Plevenon, war lodenn Norzh ul ledenez. Tornaodoù uhel ha begoù e-leizh a zo. Dispartiañ a ra ar C'hab Frehel, e Norzh ar gumun, Bae Sant-Maloù diouzh Bae Sant-Brieg. Kumunioù amezek Istor XXvet kantved Brezel-bed kentañ Mervel a reas 51 gwaz abalamour d'ar brezel hervez monumant ar re varv, da lavaret eo 4,63 % ag ar boblañs hervez an niveradeg bet graet e 1911; lazhet e voe daou anezhe e Belgia e miz Eost 1914, e penn- kentañ ar brezel, d’an 21 en Arsimont, ur soudard eus an 71vet Rujumant Troadegiezh ha d’an 22 e Châtelet e Belgia, un adjudant eus ar 36vet Rujumant Troadegiezh . Eil Brezel-bed Savet e voe blockhausoù er gumun gant an Aozadur Todt. D'an 18 a viz Du 1942 e kouezhas ur c'harr-nij Focke-Wulf Fw 190A eus an aerlu alaman (Luftwaffe) er C'hab Frehel. Dieubet e voe Plevenon d'ar 15 a viz Eost 1944 gant lu SUA. Mervel a reas dek den eus ar gumun abalamour d'ar brezel. Mervel a reas eizh den nann-soudard pa darzhas ur vinenn alaman d'ar 25 a viz Eost 1945. Brezelioù didrevadennañ Brezel Indez-Sina Lazhet e voe ur serjant-major eus ar Batailhon Muong d’ar 14 a viz Genver 1951 e Vinh Yeh. Kendeuz ha disparti Bodet e oa Plevenon gant Pleherel etre 1972 ha dibenn 2004, dindan anv kumun "Frehel". Abaoe dibenn 2004 int dispartiet hag aet d’ober div gumun distag anvet Frehel ha Plevenon. Brezhoneg 16,9 % eus anvioù-lecʼh ar gumun a zo brezhonek. Monumantoù ha traoù heverk Kab Frehel. Roc'h Goueon. Iliz katolik Sant Pêr. Kastell "Les Tertres". Monumant ar re varv dirak ar skol, luc’hskeudenn. Plakenn ar re varv (1914-1918) en iliz katolik, luc’hskeudenn. Bez ar C'hommonwealth e bered ar gumun Karrnijour e oa. Marvet eo d'ar 5 a viz Even 1945 goude dibenn an Eil brezel-bed e-pad un nijadenn embregiñ e bourzh ul Lancaster. Emdroadur ar boblañs abaoe 1962 Niver a annezidi Melestradurezh Gevelliñ Tud Liammoù diavaez Notennoù ha daveoù